ആമസോണ് ഡെലിവറി വാഹനത്തില് നിന്നും യുവതി പുറത്തിറങ്ങി ദൃശ്യങ്ങള് പ്രചരിച്ചതോടെ ജീവനക്കാരനെ പിരിച്ചുവിട്ട് കമ്ബനി അധികൃതര് ഫ്ളോറിഡ: ഡെലിവറി വാഹനത്തില്നിന്ന് യുവതി പുറത്തേക്ക് ഇറങ്ങുന്ന വിഡിയോ വൈറലായതോടെ ജീവനക്കാരനെ പിരിച്ചുവിട്ട് ഇകൊമേഴ്സ് രംഗത്തെ ഭീമന്മാരായ ആമസോണ്. അമേരിക്കയിലെ ഫ്ളോറിഡയിലാണ് സംഭവം. തെരുവില് നിര്ത്തിയിട്ട ആമസോണ് വാഹനത്തില്നിന്ന് കറുപ്പ് വസ്ത്രം ധരിച്ച ഒരു യുവതി പുറത്തേക്ക് ഇറങ്ങുന്നതും ഡെലിവറി പാര്ട്നറിനോട് യാത്ര പറഞ്ഞ് നടന്ന് അകലുന്നതുമാണ് വിഡിയോയില് ഉള്ളത്. ആരോ ഒരാള് ഈ രംഗങ്ങള് പകര്ത്തി ടിക്ടോക്കില് പങ്കുവച്ചു. ഒക്ടോബര് 24ന് ടിക്ടോക്കില് പ്രത്യക്ഷപ്പെട്ട ഈ വിഡിയോ വൈകാതെ മറ്റു പ്ലാറ്റ്ഫോമുകളിലേക്കും വ്യാപിച്ചു. ഇതു ശ്രദ്ധയില്പ്പെട്ടതോടെയാണ് ആമസോണ് ജീവനക്കാരനെ പുറത്താക്കിയത്. ആമസോണ് ജീവനക്കാര് പുലര്ത്തുന്ന ഉയര്ന്ന നിലവാരം തകര്ക്കുന്ന പ്രവൃത്തിയാണിത്. അനധികൃത വ്യക്തികളെ ഡെലിവറി വാഹനത്തിലേക്ക് പ്രവേശിപ്പിക്കുന്നത് ആമസോണിന്റെ നയങ്ങള്ക്ക് എതിരാണ്. അതുകൊണ്ട് ആ ജീവനക്കാരന് ഇനി മുതല് ഞങ്ങള്ക്കൊപ്പം ഉണ്ടാകില്ല എന്നായിരുന്നു സംഭവത്തെക്കുറിച്ച് ആമസോണ് പ്രതിനിധി ഫോക്സ് ന്യൂസിനോട് പ്രതികരിച്ചത്. Stories you may Like